Zhantas/Cleaned-Kyrgyz_Wikipedia huggingface dataset:
Съездбек Искеналиев

200px|thumbnail|right|Искеналиев Съездбек
Обончу жана аткаруучу Искеналиев Съездбек Кочкор районунун Кызыл-Дөбө айылында 1980-жылы 2-августта туулган.
1986–1996-жж. Кызыл-Дөбө орто мектебинен, 1996–2000-жж. М.Күрөңкеев атындагы Кыргыз Мамлекеттик музыкалык окуу жайынын кыргыз улуттук аспаптары бөлүмүнөн, 2000–2008-жж. Б.Бейшеналиева атындагы Кыргыз мамлекеттик искусство институтунун Менеджер бөлүмүнөн билим алган. 2000-жылдан кыргыз эстрада чөйрөсүнө аралашып, жеке ырчы катары эмгектене баштаган. Ал музыкалык окуу жайда окуп жүргөндө эле обон чыгаруу менен алектенип, “Өмүр деген”, “Басаар жолдо” ж.б. ырларын жазган. 
2007-жылдан кино чөйрөсүндө Э.Абдыжапаровдун “Боз салкын” көркөм тасмасында Мураттын, кийин А.Дайырбековдун “Жээк” кыска метраждуу тасмасында эпизоддук ролду, “Кайып булак” мистикалык тасмасында баш каармандын биринин ролун, С.Шерниязовдун “Аян” кыска метраждуу тасмасында Ырчы жигиттин ролун аткарган.
2009-жылдан Кыргыз Республикасынын Ички иштер министрлигинин алдында уюштурулган музыкалык ансамблде солист катары эмгектенип, Кыргыз милициясынын 85 жылдык мааракесин уюштурууга активдүү катышкандыгы үчүн министрлик тарабынан төш белги менен сыйланган. 
2009-жылы “Сынган жүрөк” аттуу отчеттук концертин уюштурган.
2008–2009-жж. Казакстанда, Россиянын бир катар шаарларында, Кытай Эл Республикасында, Бириккен Араб Эмиратынын Дубай шаарында өткөн маданий иш-чараларга катышкан.
Ал 2003–2008-жж. Кыргыз Республикасынын улуттук телерадиокорпорациясынын “Улуттук хит-парадынын” түрдүү орундарына татып, дипломдор менен сыйланган. 2006-жылы Кыргыз Республикасынын Маданият жана маалымат министрлигинин “Алтын үн – 2006” фестивалынын дипломанты болуп, 2008-жылы министрликтин Ардак грамотасы менен сыйланган. “Кыргызстан обондору” радиосунун, “Кыргыз туусу” “Супер инфо” гезиттеринин ар түрдүү сыйлыктарына жана 2008-жылы “Эсимде” деген обону Кыргыз улуттук телерадиокомпаниясынын “Ала-Тоо таңшыйт” теледолбоору тарабынан “Мыкты обон” номинациясына татыган. 

 Аткарылып жүргөн чыгармалары 
 Ырлары 
“Өмүр деген” сөзү С.Искеналиевдики
“Басаар жолдо” сөзү С.Искеналиевдики
“Алча гүлү” сөзү С.Искеналиевдики
“Он сегиз жаш” сөзү. С.Искеналиевдики
“Эсимде” сөзү. С.Искеналиевдики
“Селки” сөзү Т.Байзаковдуку
“Бейтааныш” сөзү. С.Искеналиевдики ж.б.

 Дисктери 
Эсимде, CD-альбом, 2006-жыл, Мен жылкычы CD-альбомдорун 2007-жыл, Сынган жүрөк DVD-альбом, 2009-жыл

 Колдонулган адабияттар 
Кыргыз Республикасынын обончулары. Маалымдама/Кыргызпатент/ Түз.: А.Чекиров, Ө.Калыева. – Б.: Кыргызпатент, 2010. – ISBN 978-9967-26-120-4
Категория: Кыргыз обончулары
Категория: Инсандар
Сулайманов Азади

200px|right|thumb
Сулайманов Азади-обончу жана ырчы Талас районунун Үч-Эмчек айылында 1966-жылы 30-августта туулган. 1983-жылы Талас районуна караштуу Үч-Эмчек айылындагы К.Каимов атындагы орто мектебин аяктап, эмгек жолун 1983–1985-жж. «Коммунизм» колхозунда колхозчу болуп эмгектенүүдөн баштаган.

1988-жылы Фрунзедеги айыл-чарба техникумун, 1991–1996-жж. И.Арабаев атындагы Кыргыз мамлекеттик педагогикалык университетин сырттан окуп бүтүргөн. 
1988–1989-жж. колхоздо клубдун башчысы, 1989–2004-жж. Талас районундагы К.Каимов атындагы орто мектепте музыка сабагынын мугалими жана Талас райондук маданият бөлүмүнүн Үч-Эмчек айылында жайгашкан айылдык клубдун башчысы, 2004-жылдан Талас райондук маданият үйүнүн директору болуп иштеп келет.

Ал «Махабат вальсы», «Сүмөлөк», ж.б. обондуу ырлардын автору. 
Ар кандай райондук, облустук, республикалык кароо-сынактардын жеңүүчүсү.
Ал жергиликтүү кеңештерге шайлоолордо (1993–2003) айылдык кеңештин эки жолку чакырылышынын жана райондук кеңештин (2004–2008) бир жолку чакырылышынын депутаты болуп шайланган.

1998-жылы Кыргыз мамлекеттик телерадиокорпорациясынын «Айкөл» чыгармачылык өндүрүштүк бирикмеси тарабынан уюштурулган «Жаштык ыры» теле-сынагынын лауреаты болуп, диплом менен сыйланган. 

1999-жылы Чынгыз Айтматовдун 70 жылдык маарекесине арналып, мугалимдер арасында уюштурулган облустук «Дүйшөн агай» педагогикалык сынагынын баш байгесин, 2000-жылы «Мээрим» эл аралык кайрымдуулук фондунун «Дилгир» сыйлыгын жеңип алган.

2000-жылы Кыргыз Республикасынын Билим, илим жана маданият министрлигинин Ардак грамотасына, 2005-жылы Кыргыз Республикасынын Маданият министрлигинин «Маданияттын мыкты кызматкери» төш белгисине, 2005-жылы Республикалык эл чыгармачылык борборунун Грамотасына, 2007-жылы Рысбай Абдыкадыровдун 65 жылдыгына арналган «Ырга арналган өмүр» республикалык II телефестивалында Р.Абдыкадыров атындагы коомдук фондусунун кызыктыруучу сыйлыгына татыган.

 Аткарылып жүргөн чыгармалары 
«Сагыныч» с. М.Жумалиевдики
«Махабат вальсы» с. Т.Кожомбердиевдики
«Сүмөлөк» с. элдики
«Сен-сен-сен» с. Н.Алымбековдуку ж.б.

 Колдонулган адабияттар 
 Кыргыз Республикасынын обончулары/Кыргызпатент/ Түз.: А.Чекиров, Ө.Калыева. – Б.: 2010. – ISBN 978-9967-26-120-4

Категория: Кыргыз обончулары
Кадыралиев Кадырбек

200px|thumbnail|right|Кадыралиев Кадырбек
Кадыралиев Кадырбек - обончу, кыл кыякчы, комузчу - Жайыл районунун Орто-Суу айылында 1940-жылы туулган. 1954–1959-жж. М.Күрөңкеев атындагы Кыргыз мамлекеттик музыкалык-хореографиялык окуу жайынын эл аспаптар бөлүмүнүн кыл кыяк классын бүтүргөн.
1961-жылдан комузчулар ансамблине катышып, 1963-жылдан оркестрдин концертмейстери болуп иштеген жана декадаларга, жумалыктарга, фестивалдарга катышып, чет өлкөлөрдө гастролдордо болгон.
«Фрунзенин оттору», «Кечиргин», «Аясаң курбум, аясаң», «Жаштар ыры» аттуу обондуу ырлары бар.
Ал Ж.Шералиевдин «Колхоз аймагы», «Укчу эркем», «Жаш кезге», «Сезимдеги ой», Ш.Дүйшөналиевдин «Көлүм болсоң», А.Керимбаевдин «Сулууга», Т.Казаковдун «Сүйүү баяны», А.Темировдун «Сагынам» ж.б. обондорун оркестр үчүн да иштеп чыккан. 
Кыргыз ССР Жогорку Советинин Президиумунун грамоталары, СССРдин Маданият министрлигинин Ардак грамотасы менен сыйланган.
 Аткарылып жүргөн чыгармалары 
 «Кечиргин» с. Н.Жаркымбаевдики
 «Фрунзенин оттору» с. Ч.Исабаевдики ж.б.
 Колдонулган адабияттар 
Кыргыз Республикасынын обончулары. Маалымдама/Кыргызпатент/ Түз.: А.Чекиров, Ө.Калыева. – Б.: Кыргызпатент, 2010. – ISBN 978-9967-26-120-4
Категория: Кыргыз обончулары
Категория: Инсандар
Дүйшөнбек Үкүев

200px|thumbnail|right|Үкүев Дүйшөнбек
Үкүев Дүйшөнбек -обончу, ырчы жана аткаруучу Жети-Өгүз районунун Жеңиш айылында 1947-жылы 20-июнда туулган. 1967-жылдан ушул кезге чейин Т.Сатылганов атындагы Кыргыз улуттук филармониясында ырчы болуп иштеп келет.
 
1990-жылы Ж.Шералиевдин 75 жылдыгына арналган фестивалда «Көз алдымда элесиң» аттуу ырын ырдап баш байгеге, 1998-жылы Республикалык обончулардын кароо-сынагында А.Осмоновдун сөзүнө жазылган «Отуз жаш» аттуу обону менен биринчи байгеге татыган.
А.Огомбаевдин 100 жылдыгына арналган телефестивалда диплом жана баалуу белектерди алып, 2002-жылы Муса Баетовдун 100 жылдыгына арналган Эл аралык телефестивалда «Сагынам» аттуу ыры менен лауреат болгон.
 
2000-жылы Кыргыз Республикасынын Билим, илим жана маданият министрлигинин Ардак грамотасына татыган.
Ал 50дөн ашык обондун автору, алардын көпчүлүгү Кыргыз радиосунун Алтын казынасына жазылып алынган. 

 Аткарылып жүргөн чыгармалары 
 «Аёо» с. Ж.Сыдыковдуку
 «Алыскы сапар» с. элдики
 «Аныкпы» с. Т.Байзаковдуку
 «Баарынан эне кымбат» с. Абдылашым Смайл уулунуку
 «Балдызым» с. Д.Үкүевдики
 «Балким кетер күндөр өзгөрүп» с. элдики
 «Баратам сага таңды алып» с. И.Исаковдуку
 «Бир элес» с. К.Алмазбековдуку
 «Гүлүм элең» с. Т.Арыковдуку
 «Дүйнө кооз, дүйнө таттуу сени менен» с. К.Артыковдуку
 «Жашасын Кыргызстан эркин элим» с. К.Дербишалиеваныкы
 «Жеңиш айылым» с. Д.Үкүевдики
 «Заман шерти» с. элдики
 «Өзүңө» с. А.Мырзакуловдуку
 «Кашың каксаң кара көзүм маңдайдан» с. К.Чекировдуку
 «Келин келгенде» с. Ж.Өзүбекованыкы
 «Келсеңчи учкан куш болуп» с. С.Жусуевдики
 «Керемет кез өтүп кеткен турбайбы» с. А.Мырзакуловдуку
 «Кеттиң сен» с. С.Ниязбекованыкы
 «Кош эми» с. К.Чекировдуку
 «Курбулар» с. О.Султановдуку
 «Өкүнүү» с. Ж.Өзүбекованыкы
 «Күтүү» с. элдики
 «Кызгалдак» с. Г.Момунованыкы
 «Кыргызымдын кыздары» с. С.Калыгуловдуку
 «Мезгил элеси» с. С.Ниязбекованыкы
 «Мен да жалгыз, сен да жалгыз» с. Р.Деркембаеваныкы
 «Мен да сени сагынам» с. элдики
 «Мен сен үчүн жаралгам» с. Т.Апасовдуку
 «Мөлтүр булагым» с. элдики
 «Нурсултаным» с. Д.Үкүевдики
 «Ойлоп көрчү» с. элдики
 «Отуз жаш» с. А.Осмоновдуку
 «Сага» с. элдики
 «Сагынганда» с. Ө.Кулумбаевдики
 «Сак болгун» с. Кет Буканыкы
 «Саралаташ» с. Такырбаштыкы
 «Сен сулуу» с. Э.Сыдыковдуку
 «Сүйдүм сени» с. А.Осмоновдуку
 «Сүйүү» с. Т.Эргешовдуку
 «Сулууну көрүп сыртынан» с. У.Мамбеталиевдики
 «Таңдайыма татып турган бал болчу» с. К.Мамбетакуновдуку
 «Үмүтүм сенде» с. Ж.Аралбаеваныкы
 «Үмүтүм үзбөйм» с. Э.Турсуновдуку
 «Уулума кат» с. К.Мамбетакуновдуку
 «Энекем» с. Ө.Кулумбаевдики
 
 «Түгөйлөш жүрөк» – күү.

 Колдонулган адабияттар 
 Кыргыз Республикасынын обончулары/Кыргызпатент/ Түз.: А.Чекиров, Ө.Калыева. – Б.: 2010. – ISBN 978-9967-26-120-4
Категория: Кыргыз обончулары 
Категория: Инсандар
Ташиев Бакай

200px|thumbnail|right|Ташиев Бакай
Ташиев Бакай - обончу, аткаруучу Манас районунун Бала-Саруу айылында 1952-жылы 20-октябрда туулган. 1970-жылы Арал айылындагы А.Үсөнбаев атындагы орто мектепти бүтүрүп, 1970–1972-жж. Монголия Эл Республикасында армиянын катарында кызмат өтөгөн. 

1976–1980-жж. Б.Бейшеналиева атындагы Кыргыз мамлекеттик искусство институтунда окуган. 1980–1981-жж. Сокулук районунун, 1981–1984-жж. Манас районунун, 1984–1986-жж. Талас шаарынын маданият үйлөрүндө директор, 1986–1992-жж. Кыргызсовпрофсоюздун Өздүк көркөм чыгармачылык үйүндө бөлүм башчы, 1992–1994-жж. Кыргыз телерадиокомитетинде редактор, 1994–2000-жж. Чүй облустук маданият башкармалыгында башкы адис, 2000–2006-жж. Чүй облустук маданият бөлүмүнүн башчысы болуп иштеген. 
Анын 30дан ашык обондору бар. Акын Анасбек Жумалиевдин сөзүнө жазылган «Жашыл көчө» деген ыры алгачкы обону болуп эсептелет.
1982-жылы жеке пластинкасы жарыкка чыккан.

 Аткарылып жүргөн чыгармалары 
«Ак жылдыз» созу Б.Курманкуловдуку
«Адамдарга кайрылуу» созу А.Өмүркановдуку
«Врач кызга» созу А.Жумалиевдики
«Жашыл көчө» созу А.Жумалиевдики
«Жолугуу» созу Б.Курманкуловдуку
«Көлгө келсем» созу А.Жумалиевдики
«Кыздарга» созу А.Ажыгуловдуку
«Майрам шаңы» созу А.Жумалиевдики
«Махабат кыялы» созу А.Жумалиевдики
«Махабаттуу терезе» созу А.Жумалиевдики
«Мөл булак» созу А.Жумалиевдики
«Мугалимдерге» созу К.Курманбаевдики
«Сабиркан» созу Молдо Багыштыкы
«Сагындым» созу Э.Токонованыкы
«Өтүнүү» созу А.Өмүркановдуку
«Ысык-Көлгө суктануу» созу А.Жумалиевдики
«Энекем» созу Н.Жетикашкаеваныкы ж.б.
«Атайга тартуу» – күү.
 
 Колдонулган адабияттар 
 Кыргыз Республикасынын обончулары/Кыргызпатент/ Түз.: А.Чекиров, Ө.Калыева. – Б.: 2010. – ISBN 978-9967-26-120-4

Категория: Кыргыз обончулары
Категория: Инсандар
Жамангулова Жазгүл

Жазгул Жамангулова thumb|center|200pxЖалпы маалыматТөрөлгөндө берилген аты: Жазгул ЖамангуловаТуулган жылы: 1983-жылдын Бугу айынын 8Туулган жери: Миң Булак айылы, Нарын,КыргызстанӨлкө: КыргызстанИшмердүүлүгү: АкынЖанры: Ырлар 

Акын Жазгүл Жамангулова Нарын районунун Миң-Булак айылында 1983-жылы 2-майда туулган. 

2000-жылы Токтогул Байсалов атындагы орто мектепти, 2008-жылы Жусуп Баласагын атындагы Кыргыз мамлекеттик улуттук университетинин журналистика факультетин аяктаган. 2004-2006-жылы «Азаттык» үналгысынын жаштар бөлүмүндө кабарчы, 2006-2007-жж. Кыргыз телерадиокомпаниясында кабарчы, 2007-жылдан «Азаттык» үналгысынын аймактык кабарчысы болуп эмгектенип келет.

Бир катар адабий конкурстарга катышып, 2006-жылы Кыргыз Республикасынын Маданият министрлиги тарабынан өткөрүлгөн «Рухтун-100 долбоору» сынагында, жаш акындар арасынан I даражадагы диплом менен сыйланган. 2008-жылы акын Жолдошбай Абдыкалыков атындагы адабий сыйлыктын дипломанты, КМШ өлкөлөрүнүн жаш акындарынын арасында өткөрүлгөн «Шериктештиктердин дебюттары» эл аралык сыйлыгынын жеңүүчүсү болгон. 

2001-жылдан жаштардын республикалык «Нурборбор» бирикмесинин, 2005-жылдан «Калемгер» адабий клубунун жана 2009-жылдан Кыргыз Республикасынын Улуттук жазуучулар союзунун мүчөсү.

 Жарык көргөн китеби 
 Доор ыйлайт: Ырлар.  Б.: Бийиктик, 2008.

Колдонулган адабияттар 
 Кыргыз Республикасынын жазуучулары/Кыргыз Республикасынын Мамлекеттик интеллектуалдык менчик кызматы (Кыргызпатент)/Түзүүчүлөр: М. Ааматов, А.Чекиров, Ө.Калыева. – Б.: 2011. Т.2 – 456 б. ISBN 978-9967-26-379-6

Категория:Акындар
Категория:Инсандар
Долбоор:Ислам/Катышуучулар

Долбоорго катышууну кааласаңыз, тизменин соңуна жазылып коюңуз.

 Kgbek
 Алтынбек Касымов
 Askar Nazyrov
 Баха Исаев
 Абдырашит Сатылганов 

Долбоор катышуучулары өзүнүн жеке баракчасына деген калыпты коюп алса болот. Көрүнүшү төмөнкүдөй: 

Категория:Портал:Ислам
Долбоор:Ислам/Сыйлыктар

left|thumb|70px|Чыгышкы орден
right|thumb|70px|Исламий орден
Ислам тууралуу маалыматтардын көбөйүшүнө жакшы салым кошкондорго ыйгарылмакчы!
Куурдан басып өтүү

Шарты 
Оюнчулардын саны 2—5 киши.

Оюн арыкта, каналда өткөрүлөт.

Оюнда колдонуучу аспап. Арыктын бир жагынан, экинчи жагына суу алып өтчү темир куур.

 Оюнга даярдануу 
Оюнчулар арыктын бир жагында турушуп, оюндун шарты жөнүндө сүйлөшүп алышат.

 Оюндун баяны 
Оюнчулар кезектери келгенде, бирден арыктын бир жагынан, экинчи жагына суу алып өтчү темир куурдан басып өтүшөт. Андан кийин кайра өтүшүп, мурдагы ордуларына келишет, Ошентип оюн, оюнчулар каалаган убакытка чейин уланат. Арыктын бир жагынан, экинчи жагына суу алып өтчү темир куурдан тең салмагын жоготпой бат өткөн оюнчу, оюндун жеңүүчүсү болот.

 Оюндун башка түрлөрү 
Куурду минип өтүү, жыгач таноодон басып өтүү, эшек жыгачта басуу, эшек жыгачты минип жылуу, көздөрдү таңып эшек жыгачтан басып өтүү, устунда басуу.

 Оюндун эрежеси 
Бир бирине тоскоолдук кылууга, куурда бирден ашык оюнчуга басууга, оюндун кезегин бузууга болбойт,

 Оюнга методикалык көрсөтмө 
Оюн өткөрүлүүчү жер коркунучтуусуз болушу керек,

 Оюндун педагогикалык мааниси 
Оюн чечкиндүүлүккө, тең, салмакты сактоого, кыймылдарын башкарууга үйрөтөт.
 Колдонулган адабияттар 
 Х. Н. Анаркулов. Кыргыз эл оюндары. -Ф.: 1981, ISBN-10(13):5-65500669-3 
Категория:Оюндар
Селкинчек тебүү

Шарты 
Оюнчулардын саны 2—5 киши.

Оюнда аркан колдонулат.

Оюн дарактуу жерде өткөрүлөт,

 Оюнга даярдануу 
Оюнчулар аркандын учтарын бекем кылып дарактарга байлашып, оюндун шарты жана кезеги жөнүндө сүйлөшүп алышат.

 Оюндун баяны 
Оюнчулар кезектери келгенде, бирден селкинчекке отурушуп, буттарын жерден көтөрүшүп, колдору менен арканды кармашып, буттары менен катуу шилтешип селкинчек тебишет. Оюн, оюнчулар каалаган убакытка чейин уланат.

 Оюндун эрежеси 
Бири-бирине жакындоого, тоскоолдук кылууга, оюндун кезегин бузууга болбойт.

 Оюнга методикалык көрсөтмө 
Селкинчекти алты бакандарды тургузуп курса дагы болот. Селкинчекти буттарында турушуп тебишсе дагы болот.

 Оюндун педагогикалык мааниси 
Оюнда күч тарбияланат, тең салмакты сактоого, чечкиндүүлүккө, тартипти сактоого үйрөтөт.
 Колдонулган адабияттар 
 Х. Н. Анаркулов. Кыргыз эл оюндары. -Ф.: 1981, ISBN-10(13):5-65500669-3 
Категория:Оюндар
Тикесинен коюлган жыгачта турмай

Шарты 
Оюнчулардын саны 2—5 киши.

Оюн аянтчада, спорттук бөлмөдө, сахнада өткөрүлөт.

Оюнда колдонуучу аспап. Узундугу 30—40 см. келген коло жыгач.

 Оюнга даярдануу 
Оюнчулар коло жыгачты тикесинен коюшуп, оюндун шарты жөнүндө сүйлөшүп алышат.

 Оюндун баяны 
Оюнчулар кезектери келгенде, бирден тикесинен коюлган коло жыгачта буттары жана колдору менен жерге таянбай, тең салмактарын жоготпой көпкө чейин отурууга аракеттенишет. Оюн, оюнчулар каалаган убакытка чейин уланат. Тең салмагын жоготпой көпкө чейин коло жыгачта отурган оюнчу, оюндун жеңүүчүсү болот.

 Оюндун башка түрлөрү 
Тоголок ташта отурмай, тоголок ташта турмай, тикесинен коюлган коло жыгачта отурмай.

 Оюндун эрежеси 
Бир бирине жакын турууга, жардам берүүгө, таянууга, тоскоолдук кылууга, тең салмагын жоготкондон кийин, кайрадан кезексиз оюнду улантууга болбойт.

 Оюнга методикалык көрсөтмө 
Оюн өткөрүлүүчү жер коркунучтуусуз болушу керек.

 Оюндун педагогикалык мааниси 
Оюн туруктуулукка, тең салмакты сактоого үйрөтөт.
 Колдонулган адабияттар 
 Х. Н. Анаркулов. Кыргыз эл оюндары. -Ф.: 1981, ISBN-10(13):5-65500669-3 
Категория:Оюндар
Базарбаева Айнагүл

Базарбаева Айнагүл – акын. Лейлек районунун Булак-Башы айылында 1972-жылы 24-майда туулган.

1989-жылы Булак-Башы айылынан орто мектепти, 1994-жылы Бишкектеги И.Арабаев атындагы педагогикалык университетинин, Филология факультетинин кыргыз тили жана адабияты бөлүмүн аяктаган. 

Андан кийин республикалык гезит-журналдарда журналист, Ош шаарында жана Кара-Суу, Лейлек райондорунда мугалим, Лейлек райондук «Ата журт» гезитинде бөлүм башчы, Лейлек райондук теле көрсөтүү жана радиосунда редактор, 2003-2005-жж. Баткен облустук мамлекеттик администрациясынын басма-сөз катчысы, 2005-жылдын март айынан тартып Кыргыз Республикасынын Жогорку Кеңешинин Аппаратынын кызматкери, Кыргыз Республикасынын Жогорку Кеңешинин депутатынын жардамчысы болуп эмгектенген.

Ал 1998-жылы Курбаналы Сабыров атындагы адабий сыйлыктын лауреаты болгон.

2005-жылы республикалык жаш акындардын арасында уюштурулган «Алыкулдун ак боз аты» фестивалынын лауреаты болгон.

2005-жылдан Кыргыз Республикасынын Улуттук жазуучулар союзунун мүчөсү.

 Жарык көргөн китептери 
 Кыргыз тилинде 
Үмүт: Ырлар. – Б.: Полиграфресурс, 2006. – 60 б.

Жүрөгүмдүн ээсине: Проза жана ырлар. - Б.: Полиграфресурс, 2009. - 175 б. 

 Колдонулган адабияттар 
 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Кубанычбек Бакиев

Кубанычбек Бакиев - акын, жазуучу. 

Ал Базар-Коргон районунун Каба кыштагында 1952-жылдын 25-февралында туулган.

1977-жылы Кыргыз мамлекеттик университетинин юридикалык факультетин артыкчылык диплому менен, 1992-жылы Кыргыз-Болгар жогорку менеджмент мектебин бүтүргөн.

Эмгек жолун 1977-жылдан тартып прокуратура органдарында райондук прокуратуранын тергөөчүсү, улук тергөөчүсү, райондун, облустун прокурору, Кыргыз Республикасынын Башкы прокурорунун орун басары болуп иштеген. «Юстициянын 3-класстагы мамлекеттик кеңешчиси» даражасындагы мамлекеттик чинге ээ.

Кубанычбектин чыгармачылыгы орто мектепте окуп жүргөн жана студенттик мезгилде башталып, акындын чыгармалары республикалык, облустук басма сөз беттеринде үзгүлтүксүз басылып келе жатат.

Улуу грек тамсилчиси, ойчулу жана философу Эзоптун ж.б. байыркы тамсилчилердин белгилүү тамсилдерин жазуучу Калканбай Ашымбаев менен биргеликте «Абалкы асыл ойлор» деген ат менен кыргыз тилине которгон. 

«Дарыялар жайыкта кошулушат» аттуу тарыхый романы эл аралык Ж.Мамытов атындагы адабий сыйлыгына татыктуу болуп, «2001-жылдын мыкты китеби» катары таанылган. «Манас-1000» юбилейлик медалынын ээси.

2002-жылдан Кыргыз Республикасынын Жазуучулар союзунун мүчөсү. 

 Жарык көргөн китептери 
 Кыргыз тилинде 
Дарыялар жайыкта кошулушат: Роман. 1-китеп – Б.: Бийиктик, 2001. – 248 б. 
Дарыялар жайыкта кошулушат: Роман. 2-китеп – Б.: Бийиктик, 2002. – 400 б. 
Элден алып элге: Роман (Искендер Зулкарнайдын керээзи), тарыхый аңгемелер, очерктер, легендалар, уламыштар, ырлар, кошоктор, жаңы табылгалар). 1-китеп. – Б.: Бийиктик, 2003. – 467 б. (авторлош).
Жаз эңсеген жан сезим: Ырлар жана поэмалар – Б.: Бийиктик, 2009. – 220 б. 
Өлбөсттүк жөнүндө Сага: Ыр менен жазылган роман. 
Кейптаундагы ак сүйүү: 1-китеп. – Б., 2009. – 319 б. 
Өмүр-өлүм-өмүр: 2-китеп. – Б., 2009. – 480 б.

 Орус тилинде 
Сага о бессмертии. Роман в стихах: 
Любовь в Кейптауне: 1-книга – Б.: Бийиктик, 2009. – 319 с. 
Жизнь-смерть-жизнь: 2-книга – Б.: Бийиктик, 2009. – 480 с.

 Котормолору 
Абалкы асыл ойлор (Эзоп, Лафонтен ж.б.): Тамсилдер. – Б.: Бийиктик, – 216 б. (К.Ашымбаев менен бирге).

 Булактар 
Категория:Инсандар:Кыргызстан
Категория:Кыргыз Республикасынын жазуучулары
Бакирова Афина

Бакирова Афина – акын. Ош шаарында 1980-жылы 3-декабрда туулган. 1987-жылы Токтогул районунун Камыш-Башы мектеп-гимназиясына 1-класска барып, 1995–1997-жж. Бишкек шаарындагы улуттук-компьютердик гимназиядан билим алган. 2005-жылы Б.Бейшеналиева атындагы Кыргыз мамлекеттик көркөм-өнөр институтунун Театр жана кино факультетин бүтүргөн.

2004-жылы «Мен өзүмдү сүйүү кызы атаймын» аттуу алгачкы ырлар жыйнагы жарык көрүп, 2005-жылы Кыргыз мамлекеттик жаштар сыйлыгынын дипломанты, «Алыкулдун ак боз ат» фестивалынын 2-даражадагы лауреаты болгон. 

2004-жылы «Кыргыз руху», 2009-жылы «Ачык саясат», 2009–2010-жж. «Айат-пресс» гезитинде кабарчы болуп иштеп келет.

2009-жылдан Улуттук жазуучулар союзунун мүчөсү.

 Жарык көргөн китептери 
 Кыргыз тилинде 
Мен өзүмдү сүйүү кызы атаймын: Ырлар. – Б.: Бийиктик, 2004. – 137 б.

 Колдонулган адабияттар 
 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
 Категория:Инсандар
Бактыгулов Сталбек

Бактыгулов Сталбек - жазуучу, журналист, композитор. Чүй районунун Кегети айылында 1954-жылдын 7-октябрында туулган. Кыргыз Республикасынын маданиятына эмгек сиңирген ишмер (2001), "Даңк" медалынын ээси (2008), профессор (2010), Кыргыз Республикасынын эл артисти (2020).

1976–1981-жж. Б.Бейшеналиева атындагы Кыргыз мамлекеттик искусство институтунун композитордук факультетинен билим алып, 1979-жылдан В.В.Маяковский атындагы Кыргыз мамлекеттик кыз-келиндер педагогикалык институтунда (азыркы И.Арабаев атындагы Кыргыз мамлекеттик университети) эмгек жолун баштаган. 

1968-жылдан баштап ырлары, аңгемелери, этюддары, макалалары райондук жана республикалык гезит-журналдарга жарыялана баштаган. Өз алдынча мандолинде ойногонго үйрөнүп, музыка жазууга аракеттенип жүргөн. Мектептин өздүк-көркөм чыгармачылыгына катышып, адабий чыгармалары менен бирге концерттик номерлер менен эл алдына чыгып турган. 

1972-жылы Муратаалы Күрөңкеев атындагы Кыргыз мамлекеттик музыкалык-хореографиялык окуу жайынын плектр классында бир жыл окуп, теориялык бөлүмгө которулган. Ошол мезгилде фантаст жазуучу жана акын Беганас Сартов жетектеген «Тоо жылдыздары» адабий ийримине активдүү катышып, чыгармалары альманахтарда, гезит-журналдарда жана радио-телекөрсөтүүдө жарык көрүп турган. 

1994-жылдан Эл аралык Айтматов академиясынын академиги жана И.Арабаев атындагы мамлекеттик педагогикалык университеттин доценти, 2010-жылдан И.Арабаев атындагы Кыргыз мамлекеттик университеттин профессору болгон.

1996-жылы “Кыргыз Республикасынын эл агартуусунун отличниги”, 2001-жылы “Кыргыз Республикасынын маданиятына эмгек сиңирген ишмер” наамы, 2004-жылы Эл аралык Айтматов сыйлыгы ыйгарылган.

2008-жылы “Маданияттын мыкты кызматкери” төш белгиси жана “Даңк” медалы менен сыйланган. 

1984-жылдан СССР Композиторлор союзунун, 1991-жылдан Кыргыз Республикасынын Композиторлор союзунун, 1993-жылдан Кыргыз Республикасынын Журналисттер союзунун, 1999-жылдан Кыргыз Республикасынын Жазуучулар союзунун мүчөсү.

 Жарык көргөн китептери 
 Кыргыз тилинде 
Өмүр жана көз ирмем: Новеллалар. – Ф.: Мектеп, 1978. – 48 б.

Ант: Повесть жана новеллалар. – Ф.: Мектеп, 1981. – 124 б.

Полонез: Новелла. К-те: Учкун. Альманах. 4-чыг. – Ф.: Мектеп, 1975. 158–164-б.

Өмүр жана көз ирмем: Новелла. К-те: Учкун. Альманах. 5-чыг. – Ф.: Мектеп, 1976. 154–161-б.

Менин жаркын адамым: Новелла. К-те: Учкун. Альманах. 7-чыг. – Ф.: Мектеп, 1979. 86–95-б.

Эненин жашы: Аңгеме. К-те: Тоо булагы. (Жаш жазуучулардын аңгемелери). 3-чыг. – Ф.: Кыргызстан, 1982. 37–47-б.

Өч: Аңгеме. К-те: Тоо булагы. (Жаш жазуучулардын аңгемелери). 6-чыг. – Ф.: Кыргызстан, 1986, 17–36-б.

 Колдонулган адабияттар 
 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
 Категория:Инсандар